З таго часу культура аўтарскага права ў Еўропе і ЗША толькі развівалася. У 1886 годзе была прынятая Бернская канвенцыя, якая дазваляла лягчэй рэгуляваць правы аўтараў на міжнародным узроўні. У ХХ стагоддзі таксама быў прыняты шэраг міжнародных законаў, якія абараняюць пісьменнікаў, мастакоў, музыкаў, фатографаў, майстраў кіно ад дзялкоў кніжнага рынку, медый і шоў-бізнэсу. Нормы аўтарскага права ідуць поруч з нормамі аб вынаходніцтвах ды патэнтах.